Löggiltir iðnaðarmenn vinna ýmis þörf störf í byggingageiranum , og skiptir máli að vandað sé til verka eins og hér sést . Formenn 12 meistarafélaga á sviði bygginga - og mannvirkjagerðar innan Meistaradeildar Samtaka iðnaðarins gagnrýna eftirlitsleysi með lögvernduðum iðngreinum í ályktun sem félögin hafa sent frá sér . Vilja þau að iðnaðarlög verði endurskoðuð til að tryggja eftirfylgni með lögunum , með þeim rökum að skortur á virku eftirliti stefna öryggi og heilsu landsmanna í hættu . Kalla þau þá sem ekki hafa tilskilin lögmæt réttindi til iðnaðarstarfa „ fúskara “ og vilja að gripið sé til aðgerða til að stöðva starfsemi þeirra , en það segja þau ekki hafa gerst þrátt fyrir kærur til lögreglu og kvartanir til Neytendastofu . Líklegt má telja að tilefnið sé m.a. kaup á ýmis konar þjónustu í gegnum facebook síður og aðrar þar sem boðið er upp á og leitast eftir vinnu með litlum fyrirvara . Hér má sjá ályktun félaganna : „ Það er með öllu óásættanlegt að ekkert opinbert eftirlit er með þeim fjölmörgu lögvernduðu iðngreinum sem iðnaðarlögin ná til og engin úrræði til að stöðva ófaglærða aðila sem ganga inn á svið lögverndaðra iðngreina þrátt fyrir kærur til lögreglu og kvartanir til Neytendastofu . Á sviði bygginga - og mannvirkjagerðar er mikilvægt að hægt sé að grípa þegar í stað til úrræða sem stöðva fúskara sem ekki hafa tilskilin lögmæt réttindi . Þar er öryggi og heilsa landsmanna að veði . Meistaradeild Samtaka iðnaðarins hefur barist fyrir þessu um árabil en dæmin sanna að engin úrræði eru til staðar til að stöðva ólögmæta starfsemi í lögvernduðum iðngreinum . Því er nauðsynlegt að núgildandi iðnaðarlög verði endurskoðuð með það að markmiði að bæta eftirfylgni með lögunum . Störf iðnaðarmanna sem og réttur þeirra til að reka iðnað í atvinnuskyni nýtur lögverndunar og er tilgangur laganna að vernda neytendur , tryggja gæði og fagmennsku enda hafa iðnaðarmenn lokið bóklegu og verklegu námi til að öðlast kunnáttu og færni í faginu . Þau tólf meistarafélög sem standa að Meistaradeild Samtaka iðnaðarins hvetja stjórnvöld til að koma á virku opinberu eftirliti og tryggja þannig að öryggi og heilsu landsmanna sé ekki stefnt í hættu . “ Meistarafélögin 12 sem senda frá sér ályktunina eru : Málarameistarafélagið Meistarafélag byggingarmanna á Norðurlandi Meistarafélag húsasmiða Meistarafélag iðnaðarmanna í Hafnarfirði